Cameron Diaz

Cameron Michelle Diaz (født 1972) er en amerikansk filmskuespiller, produsent, modell, stemmeskuespiller mm. 

Diaz er datter av Emilio Diaz, en cubansk-amerikaner som jobbet som arbeidsleder i et oljeselskap, og Billie, hvis forfedre inkluderer både engelskmenn, tyskere og indianere.

Da Cameron var 16 år inngikk hun kontrakt med modellbyrået Elle. Etter at hun var ferdig med high school, reiste hun til Japan for å jobbe. Der møtte hun Carlo de la Torre. De flyttet sammen da hun flyttet tilbake til USA. I de neste fem årene brakte modelljobben henne verden rundt, og hun var modell for de store firmaene.

Diaz var på sin første audition da hun var 21 år, og prøvde på en rolle i Jim Carreys film Masken. Til hennes overraskelse, og uten noen tidligere skuespillererfaring, fikk hun den kvinnelige hovedrollen. Hun begynte straks med å ta timer for å lære seg skuespilleryrket.

De neste tre årene trente Diaz skuespillertalentet sitt i lavbudsjettfilmer som The Last Supper (1995), Feeling Minnesota (1996) og She's The One (1996). Hun ble mer kjent i rollen som den «perfekte» forloveden i den romantiske komedien Min beste venns bryllup (1997) med Julia Roberts. Hennes hovedrolle i komedien Alle elsker Mary (1998) ga henne stjernestatus.

Videre har hun spilt i filmer som Oliver Stones drama Any Given Sunday (1999), Cameron Crowes futuristiske thriller Vanilla Sky (2001) og Martin Scorseses historiske drama Gangs of New York (2002).

Hun spilte mot Jude Law i Nancy Meyers' romantiske The Holiday (2006), videre i My Sister's Keeper (2009), så sammen med Tom Cruise i actionkomedien Knight and Day (2010).
Hun tok en pause fra skuespillerkarriæreni noen år fra 2017, men etter pausen var hun i 2025 igjen tilbake som skuespiller i filmen "Back in Action", og har i filmen rollen som Emily.

 Filmografi 
 1994 Masken
 1995 The Last Supper
 1996 She's the One | Feeling Minnesota | Head Above Water
 1997 Keys to Tulsa | Min beste venns bryllup | Et høyst uvanlig liv
 1998 Frykt og avsky i Las Vegas | Alle elsker Mary | Very Bad Things
 1999 Man Woman Film | Being John Malkovich | Any Given Sunday
 2000 Things You Can Tell Just by Looking at Her
 2000 Charlie's Angels | Welcome to Hollywood (dokumentar)
 2001 The Invisible Circus | Shrek (stemme)
 2001 Vanilla Sky
 2002 Skulkerne | The Sweetest Thing | Minority Report | Gangs of New York
 2003 Shrek 4-D (stemme) | Charlie's Angels: Full Throttle
 2004 Shrek 2 (stemme)
 2005 Trippin' (vert) | In Her Shoes | In Search of Ted Demme (dokumentar)
 2006 The Holiday 
 2007 Shrek 3 (stemme)
 2008 What Happens in Vegas
 2009 My Sister's Keeper
 2010 Knight and Day
 2010 Fridabr
 2011 Bad Teacher
 2012 Gambit
 2013 Frida Lund
 2014 The Other Woman
 2014 Annie
 2025 Back in Action

 Referanser 

 Eksterne lenker 




 Cameron Diaz Forever 
 There's Something About Cameron
 Cameron Diaz Fan Site

Kategori:Skuespillere fra USA
Kategori:Personer fra USA av tysk opphav
Kategori:Personer fra USA av cubansk opphav
Kategori:Personer fra San Diego